சௌட் யுவர் அபார்சன்

#சௌட் யுவர் அபார்சன்( #சௌட் யுவர் அபார்சன் ) என்பது ஒரு சமூக ஊடக பிரச்சாரமாகும், அங்கு மக்கள் தங்கள் கருக்கலைப்பு அனுபவங்களை "சோகம், அவமானம் அல்லது வருத்தம்" இல்லாமல் இணையதளத்தில் பகிர்ந்து கொள்கிறார்கள். பல்லாயிரக்கணக்கான மக்கள் உலகளாவிய எழிவரி பயன்படுத்தி தங்கள் கருக்கலைப்பு அனுபவங்களை பகிர்ந்து கொண்டதைப் கொத்துக்குறி  #சௌட் யுவர் அபார்சன்  குறிப்பிடுகிறது. 2015 ஆம் ஆண்டின் திட்டமிடப்பட்ட பெற்றோர் நிலை நிகழ்பட சர்ச்சையைத் தொடர்ந்து திட்டமிடப்பட்ட பெற்றோர் நிலையினைத்  தடுக்க அமெரிக்க பிரதிநிதிகள் மன்றத்தின் முயற்சிகளுக்கு பதிலளிக்கும் விதமாக, சௌட் யுவர் ஆபர்சன் பிரச்சாரம் செப்டம்பர் 19, 2015 அன்று அமெரிக்க ஆர்வலர்களான லிண்டி வெஸ்ட், அமெலியா போனோவு மற்றும் கிம்பர்லி மோரிசன் ஆகியோரால் தொடங்கப்பட்டது. இந்தக் கொத்துக் குறி சமூக ஊடகங்கள் மற்றும் முக்கிய ஊடகங்களில் நேர்மறை மற்றும் எதிர்மறை கவனத்தைப் பெற்றுள்ளது.

பின்னணி மற்றும் தோற்றம் 
செப்டம்பர் 18, 2015 அன்று, கருவின் உறுப்பு மற்றும் திசு தானம் தொடர்பான திட்டமிடப்பட்ட பெற்றோரின் நடைமுறைகள் தொடர்பான குற்றச்சாட்டுகளின் விசாரணை ,நிலுவையில் உள்ள அமெரிக்க திட்டமிடப்பட்ட பெற்றோர் கூட்டமைப்பு நிதியுதவியை ஒரு வருடத்திற்கு நிறுத்துவதற்கான சட்டத்தை அமெரிக்க பிரதிநிதிகள் சபை நிறைவேற்றியது. சௌட் யுவர் அபார்சன் நிறுவனர் அமிலியா போனோ, திட்டமிடப்பட்ட பெற்றோரைத் தடுக்க பிரதிநிதிகள் சபையின் இந்த அறிவிப்பினை கேட்டு " நான் நாள் முழுவதும் அழுதேன்" என்று கூறினார்.

செப்டம்பர் 19, 2015 அன்று, போனோவு சமூக ஊடகங்களில் இது தொடர்பான கருத்துக்களைத் தெரிவித்தார், திட்டமிடப்பட்ட பெற்றோரை ஆதரித்து தனது முகநூல் பக்கத்தில் பேசினார்.  தனது சோகத்தை, அவமானம் அல்லது வருத்தம் இல்லாமல் தனது கருக்கலைப்பைப் பற்றி பகிரங்கமாக விவாதித்தார். லிண்டி வெஸ்ட் மற்றும் கிம்பர்லி மோரிசன் ஆகிய இரண்டு ஆர்வலர்களும் இதில் ஈடுபட்டனர். வெஸ்ட் போனோவின் முகநூல் பதிவினை திரைப்பிடிப்பு எடுத்து #சௌட் யுவர் அபார்சன் எனும் குத்துக் குறியினைச் சேர்த்து 60,000 க்கும் அதிகமான டுவிட்டர் பின்தொடர்பவர்களுடன் பகிர்ந்தனர். அதில் சவரம் செய்யாத அக்குளுடன் பச்சை குத்திய ஒரு புகைப்படத்துடன் பகிர்ந்தார். அதில் தந்தை மரபாட்சியினை அடித்து நொறுக்குவோம் என்று இருந்தது. அதுவே பிரச்சாரத்தின் சின்னமாகவும் பயன்படுத்தப்பட்டது.#சௌட் யுவர் அபார்சன்  என்ற கொத்துக் குறி விரைவில் அமெரிக்கா, ஆஸ்திரேலியா, இங்கிலாந்து மற்றும் அயர்லாந்து உட்பட உலகம் முழுவதும் பிரபலமடைந்தது. செப்டம்பர் 22, 2015 அன்று, #சௌட் யுவர் அபார்சன் குத்துக்குறி 24 மணிநேர காலத்தில் 100,000 முறை பயன்படுத்தப்பட்டது.

2015 ஒரு சமூக ஊடக பிரச்சாரமாக #சௌட் யுவர் அபார்சன்  இன் தொடக்கமாக ஒப்புக்கொள்ளப்பட்டாலும், சூ பெர்ல்குட் மற்றும் பிற இரண்டாம்-அலை பெண்ணியவாதிகள் பெண்கள் கருக்கலைப்பை பொதுவில் ஒப்புக்கொள்ள வேண்டும் என்று பரிந்துரைத்தனர்.

கருக்கலைப்பு உரிமைகளுக்கான ஆதரவு 
லிண்டி வெஸ்ட், அமெலியா போனோ, மற்றும் கிம்பர்லி மோரிசன் ஆகியோர் "கருக்கலைப்பைச் சுற்றியுள்ள களங்கத்தைக் கண்டனம் செய்வதற்காக" #சௌட் யுவர் அபார்சன்  என்ற கொத்துக் குறியினைப் பயன்படுத்தி நேர்மறையான கருக்கலைப்பு அனுபவங்களைப் பகிர்ந்து கொள்ள மற்ற பெண்களை ஊக்குவித்தனர்.

செப்டம்பர் 19, 2015 அன்று, வெஸ்ட் பின்வருமாறு ட்வீட் செய்தார்: "நான் '10 இல் கருக்கலைப்பு செய்தேன். எனது தொழிலில் நான் நிறைவாக பணி செய்து வருகிறேன் இப்போது எனக்கு இருக்கும் குழந்தைகளை சிறப்பாக பராமரிக்க உதவுகிறது #சௌட் யுவர் அபார்சன் ." 

நவம்பர் 2015 இல், சௌட் யுவர் அபார்சன் கருக்கலைப்பு வலைத்தளம் மற்றும் யூடியூப் சேனல் அதிகாரப்பூர்வமாக தொடங்கப்பட்டது.

சான்றுகள் 

கொந்துக்குறிகள்